মার্কিন নয়, এবার রাশিয়ার শক্তিশালী যুদ্ধবিমান নেবে ভারত!

ওয়েব ডেস্ক : প্রথমে ভারতের (India) উপর দু’দফায় ৫০ শতাংশ শুল্ক। তার পরে মার্কিন ভিসার দাম অনেকটাই বাড়িয়ে দেওয়া। এই সব কারণে ভারত ও আমেরিকার (America) সম্পর্ক ক্রমশ অবনতি হচ্ছে। এমন পরিস্থিতিতে সামরিক সরঞ্জাম কেনার জন্য রাশিয়ার (Russia) দিকেই ঝুঁকছে ভারত। সূত্রের খবর, রুশ যুদ্ধ বিমান ‘সুখোই এসইউ-৫৭’ (Russian Su-57) কিনতে চলছে ভারত।

সূত্রের খবর, রুশ প্রেসিডেন্ট ভ্লাদিমির পুতিনের প্রস্তাব মতো যৌথ উদ্যোগে এই বিমান তৈরি করা হবে। এ নিয়ে দ্রুত সম্মতি দিতে চলেছে প্রতিরক্ষা মন্ত্রক। জানা যাচ্ছে, প্রতিরক্ষামন্ত্রী রাজনাথ সিংয়ের (Rajnath Singh) নেতৃত্বাধীন ‘প্রতিরক্ষা সামগ্রী ক্রয় বিষয়ক কমিটি’ ‘সুখোই এসইউ-৫৭’ (Russian Su-57) কেনার ব্যাপারে আলোচনাও সেরে ফেলেছে।

আরও খবর : বালোচিস্তানের জাফর এক্সপ্রেসে বিস্ফোরণ, লাইনচ্যুত ৬টি কামরা

প্রসঙ্গত, ২০১৮ সালে রাশিয়ার সঙ্গে প্রাক্তন প্রধানমন্ত্রী মনমোহন সিংয়ের আমলে করা প্রতিরক্ষা চুক্তি ভেঙে দিয়েছিল মোদি সরকার। তবে বর্তমান আন্তর্জাতিক রাজনৈতিক পরিস্থিতিতে সেই ভাঙা সম্পর্ক আবার জোড়া লাগাতে চাইছে নয়াদিল্লি। আর তা রাশিয়ার বিমান ‘সুখোই এসইউ-৫৭’ (Russian Su-57) নির্মাণের মধ্যে থেকেই জোড়া লাগাতে চাইছে ভারত।

অন্যদিকে, দ্বিতীয়বার মার্কিন মসনদে বসার পর ভারতকে ‘এফ-৩৫ লাইটনিং২’ (F-35 Fighter jet) যুদ্ধবিমান বিক্রির কথা জানিয়েছিলেন মার্কিন প্রেসিডেন্ট ডোনাল্ড ট্রাম্প (Donald Trump)। তবে ভারত-পাক সংঘর্ষের পর থেকে আমেরিকার সঙ্গে নয়াদিল্লির সম্পর্কে ফাটল ধরেছে। কারণ, ট্রাম্পের বিভিন্ন দাবি, পাশাপাশি রাশিয়া থেকে তেল কেনার জন্য ভারতের উপর ৫০ শতাংশ শুল্ক চাপানো। আর তার পরেই আভিবাসীদের জন্য মার্কিন এইচ১বি ভিসার (H1B Visa) দাম ৮৮ লক্ষ করে দেওয়া। এই পরিস্থিতিতে রাশিয়ার সঙ্গে নতুন সামরিক সম্পর্ক তৈরি করতে চাইছে নয়াদিল্লি।